BMW New SixBMW New SixBMW New Six на ВікісховішчыBMW New Six на ВікісховішчыАгульныя даныя

|  |  |
| --- | --- |
| Вытворца: | Bayerische Motoren Werke AG |

|  |  |
| --- | --- |
| Выпуск: | 1968—1977 |

|  |  |
| --- | --- |
| Зборка: |  ФРГ |

Дызайн

|  |  |
| --- | --- |
| Тып(ы) кузавы: | 4‑дзв. седан (5‑месн.)2‑дзв. купэ (4‑месн.) |

Трансмісія 4-хутк. МКПП  
5-хутк. МКПП  
3-хутк. АКППХарактарыстыкіМасава-габарытныя

|  |  |
| --- | --- |
| Даўжыня: | 4700 мм, 4953 мм (амерыканскія бамперы), 4801 мм (доўгабазны) 
  |

|  |  |
| --- | --- |
| Шырыня: | 1750 мм 
  |

|  |  |
| --- | --- |
| Вышыня: | 1450 мм 
  |

|  |  |
| --- | --- |
| Колавая база: | 2692 мм, 2794 мм (доўгабазны) 
  |

|  |  |
| --- | --- |
| Каляіна пярэдняя: | 1425 мм 
  |

|  |  |
| --- | --- |
| Каляіна задняя: | 1445 мм 
  |

|  |  |
| --- | --- |
| Маса: | 1334 кг, 1470 кг (доўгабазны) 
  |

На рынку

|  |  |
| --- | --- |
| Папярэднік**Папярэднік**BMW 501 | Пераемнік**Пераемнік**BMW E23 |

|  |  |
| --- | --- |
| Сегмент: | F-сегмент |

Іншае

|  |  |
| --- | --- |
| Дызайнер: | Вільгельм Хофмайстар  (англ.) (бел. |

**BMW New Six** — сямейства шасціцыліндравых аўтамабіляў катэгорыі «люкс» ад нямецкага аўтавытворцы BMW. Знаходзілася на канвееры з 1968 па 1977 год.

Распрацоўка
-----------

Седан BMW E3 «New Six»
Пасля доўгага перапынку, BMW у пачатку 1960-х гадоў вырашыла распрацаваць шасціцыліндравы аўтамабіль. Праца над аўтамабілем, які павінен быў стаць *E3* пачалася ў 1965 годзе. Рухавік заснаваны на існуючых чатырох-цыліндравых і атрымаў агульную кампаноўку. Дызайнам займалася група на чале з Вільгельмам Хофмайстарам, з некаторымі дапаўненнямі ад італьянскіх кампаній Bertone і Michelotti. Мэта складалася ў тым, каб павялічыць прастору для камфорту пасажыраў, чаго не было ў ранніх седанах Neue Klasse. Новы седан засяродзіў камфорт на пярэдніх сядзеннях, а купэ і зусім было намінальна чатырохмесным.

Былі выкарыстаныя падвойныя фары, устаноўленыя ў рашотку. Так з’явіўся дызайн, які павінен быў вызначыць стыль BMW на многія дзесяцігоддзі. Раннія распрацоўкі *E3* мелі шырокія прамавугольныя адзінкавыя фары з закругленымі кутамі, але яны так і не пайшлі ў вытворчасць, магчыма, з-за дызайну даволі паспяховай 2000 CS. Нягледзячы на цалкам новую машыну па канструкцыі, у праект было закладзена 70 млн марак. Гэта было амаль удвая менш чаканага ў той час.

Наменклатура
------------

У яго ўваходзілі вялікія седаны (кузаў **E3**) і купэ (**E9**). Лічбавыя абазначэнні азначалі акруглены рабочы аб'ём рухавіка, суфікс -L абазначаў длінабазныя версіі, -i — упрыскавыя. Мадэльны шэраг уключаў у сябе:

* 2500/2.5, 2.5 CS (2478 см3, 150 к. с.)
* 2800/2.8, 2800CS (2769 см3, 170 к. с.)
* 3.0 S, 3.0 CS (2966 см3, 180 к.с. з двума карбюратарамі Zenith 35/40 INAT)
* 3.0 Si, 3.0 Li, 3.0 CSi (2966 см3, 200 або 195 к. с. у залежнасці ад сістэмы ўпырску — Bosch D-Jetronic або L-Jetronic)
* 3.3 Li (3188 см3, 200 к. с.)

BMW сямейства *New Six* — прамыя папярэднікі аўтамабіляў сёмай серыі.

Седан (E3)
----------

Дзве першапачатковыя мадэлі, якія з’явіліся ў 1968 годзе і прадаваліся да 1977 года, гэта 2,5-літровая 2500 і 2,8-літровая 2800. Аўтамабілі мелі вялікія шасціцыліндравыя рухавікі, што дало шмат станоўчых водгукаў. *Road & Track* назваў пазней Баварыю «цудоўнай» і «найвышэйшай», дадаўшы, што гэта быў «адна з самых лепшых пакупак у свеце». Акрамя большага рухавіка, 2800 таксама меў вялікія шыны і часткова спартыўную падвеску, а таксама розныя істотныя выгоды, такія як абаграванне задняга шкла, поўны камплект інструментаў, самавыраўноваючаяся задняя падвеска, а таксама знешнія хромавыя дэталі.

BMW 3.0 Si (1976)
BMW 2500, выгляд ззаду (1969)
Мадэль 3.0 S з павялічанымі цыліндрамі, падвойным карбюратарам з’явілася ў 1971 годзе, і была больш магутнай і дарагой мадэллю, чым 2800; таксама існавала і інжэктарная версія. Выпускаліся мадэлі L з доўгай колавай базай (3.0 L, 3.3 Li і г. д.), у якіх вострае кіраванне рэзка кантрастуе з вялікімі мадэлямі Mercedes-Benz таго часу. Langley Motors ў брытанскім Тэмза Дзітан таксама збіраў універсалы Tourer. З цалкам незалежнай падвескай разам з чатырма дыскавымі тармазамі, *E3* быў прасунутым аўтамабілем для свайго часу ў пачатку 1970-х гадоў. Цікава, што седан 3.0 Si быў хутчэй, чым купэ 3.0; седан быў цяжэй на 50 кг, з той жа канфігурацыяй рухавіка.

Кузаў быў дзіўна лёгкім для свайго памеру, вагой менш, чым купэ *E9*. Аглядальнасць аўтамабіля добрая, з вузкімі стойкамі і агульнай плошчай шклення не менш за 2,5 м2.

У канцы 1973 года была прадстаўлена новая мадэль **3,3 л**, якая дайшла да продажу ў студзені 1974 года. Яна мела падоўжаную колавую базу і вялікі рухавік, хоць яго магутнасць была не больш, чым у 3.0 Si. Замест гэтага, стала больш круцільнага моманту. Гэты рухавік атрымаў упырск паліва ў чэрвені 1975 года, і трохі больш конскіх сіл. Таксама 3,2-літровая версія гэтага рухавіка ўсталёўвалася на BMW 633CSi 1976 года. Седан *E3* вырабляўся у 1968—1978 гады, агульная колькасць выпушчаных аўтамабіляў прыкладна 190 000 экзэмпляраў. З іх 71 804 былі амерыканскімі мадэлямі «Bavaria».

### Паўночная Амерыка

На рынку ЗША, мадэлі 2500 і 2800 з’явіліся ў 1969 годзе. 2500 мела менш з мноства раскошных функцый, уключаных у 2800, і меншы рухавік, прадавалася па цане $5600 у 1970 годзе. Седан 2800 апцыянальна мог мець цалкам скураны салон, электрычныя шклапад'ёмнікі і люк у даху, пры гэтым кошт узрастаў да $6874. Для 1971 мадэльнага года Макс Хофман, які займаўся імпартам BMW у ЗША, быў перакананы, што BMW пабудаваў канфігурацыю аўтамабіля 2500 з рухавіком 2800 — г. зн. класічны больш танны варыянт «амерыканскага хотрода», з лёгкім шасі і самым вялікім рухавіком. Гэтая новая канфігурацыя E3 была названая *«Bavaria» (Баварыя)* і была ўнікальнай для рынку ЗША. Кошт склаў $5000, значна менш, чым звычайная мадэль 2800 ($6874), у 1971 годзе мадэлі 2500 і 2800 неўзабаве былі замененыя новай Баварыяй. Баварыя лічыцца родапачынальнікам сучасных седанаў BMW, паколькі яна спалучае ў сабе выдатную дынаміку, добрую эканомію паліва, досыць месца для чатырох людзей і вялікі багажнік. Большасць з іх былі прададзеныя з чатырох-ступеньчатай механічнай каробкай перадач, якая адлюстроўвае спартыўны характар седана.

Для 1972 мадэльнага года, 2500 рухавік M30, які ўсталёўваўся на Баварыю, павялічыўся да 3,0 літраў. Былы 2800 цяпер называўся 3.0 S і меў 3,0-літровы рухавік. Гэтыя дзве мадэлі, 3.0 S і Баварыя, склалі паўночнаамэрыканскую лінейку седанаў *E3* для 1972—1974 гадоў. Аднак, у 1974 годзе *E3* атрымаў не арганічныя, зацверджаныя на федэральным узроўні, пярэдні і задні бамперы, якія істотна змянілі яго профіль.

BMW 3.0 CSL
У 1975 годзе BMW прадставіла на рынку ЗША упырск паліва для вялікага шасці-цыліндравага матора M30, замяніўшы двух-камерны карбюратар Zenith, якія выкарыстоўваўся на M30 з моманту яго стварэння. Баварыя была выключаная з лінейкі, і 3.0 Si цяпер знаходзіўся на версе мадэльнага шэрагу BMW («i» дададзены да 3.0 S, для абазначэння інжэктара). Тады ж з’явіўся седан E12 530i. 3.0 Si прадаваўся паміж 1975 і 1976 гадамі.

Купэ (E9)
---------

Мадэль **CS** існавала ў кузаве купэ на базе стандартнага седана, і выглядала ідэнтычна спераду. Але E9 таксама звязана з ранняй 2000CS, што відаць ззаду. Першая мадэль была добра абсталяваная **2800CS** 1968 года. Мадэлі **3.0 CS** з’явіліся ў 1971 годзе. У 1974 годзе падобная **2.5 CS** выраблялася ў невялікай колькасці, у адказ на Нафтавы крызіс 1973 года. Мадэлі **CSL** былі лёгкімі гоначнымі версіямі, якія спаборнічалі ў Групе 2 на чэмпіянаце European Touring Car Championship. На некаторых спаборніцтвах аўтамабіль з некаторым поспехам канкураваў супраць гоначных версій Porsche 911 і Ford Capri. З усімі аэрадынамічнымі спойлерамі для гонак, аўтамабіль стаў вядомы як «Бэтмабіль».

Зноскі
------

1. 1 2 3  Becker, Clauspeter (1971), Logoz, Arthur, ed. "BMW 2500/2800", *Auto-Universum 1971* (Цюрых, Швейцарыя: Verlag Internationale Automobil-Parade AG) .
2. ↑  Becker, p. 73
3. ↑  Becker, p. 69
4. 1 2  Becker, p. 72
5. ↑  Becker, p. 77
6. ↑  Becker, p. 74
7. ↑  Becker, p. 76
8. ↑  From window sticker, US s/n 2150190
9. ↑  The European Touring Car Championship Архівавана 29 ліпеня 2010. Праверана 30 красавіка 2016

| * Г
* Р
* П
← назад — Аўтамабілі BMW, 1950-я–1980-я — далей → |
| --- |
| **Клас** | **Серыя** | 1950-я | 1960-я | 1970-я | 1980-я |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 |
| Мікра |  |  | Isetta 250 / 300 |  |  |  |
| Кампакт | 1er |  | 600 | 700 / LS |  |  |  |
| Сярэдні | 3er |  |  | 1602,2002 | E21 | E30 |
| Вышэйшы сярэдні | 5er |  |  | ✰ 1500,1800,2000 | E12 | E28 | E34 |
| Вышэйшы | 7er |  | 501/502 |  | E3 | E23 | E32 |
| Купэ | 6er |  | 503 |  | 3200CS | ✰ 2000CS | E9 | E24 |
| 8er |  |  |  |  | E31 |
| Родстар | Z |  | 507 |  |  | Z1 |
| GT |   |  |  |  | E26 |  |